Bygdalista i Gausdal

Bygdalista i Gausdal (BiG) er en partipolitisk uavhengig liste i Gausdal kommune. Bygdalista ble etablert i 1995 av samfunnsengasjerte personer fra hele kommunen, som et alternativ til de partipolitiske partiene. Bygdalista i Gausdal sin politikk baserer seg på å ha et hjerte for hele kommunen og samle gausdølene rundt viktige saker i lokalmiljøet på tvers av partiskiller. Ved kommunevalget i 2011 fikk Bygdalista 15,1% av stemmene, og har med det 4 av 23 representanter i kommunestyret.

Bygdalista hadde Ivar Wold som varaordfører fra 1995 til 2003.

Valgresultat

Politikk

Bygdalista i Gausdal er partipolitisk uavhengig, med målsetting om å opprettholde levende bygdesamfunn hvor alle kan ta del i utviklingen og påvirke viktige avgjørelser. Et levende bygdesamfunn hvor de grunnleggende samfunnsfunksjonene ivaretas, og kommunens ressurser utnyttes, er en viktig forutsetning for bosetting og arbeidsplasser. Bygdalista ønsker gode oppvekstvilkår for barn og ungdom, og en trygg og verdig alderdom for de eldre.

Her er noen av Bygdalista sine fanesaker:
 Opprettholde Gausdal som egen kommune.
 Opprettholde grendeskolene.
 Redusere eiendomskatten med målsetting om å fjerne den.
 Sikre nærhet til tjenestetilbud for kommunens innbyggere.
 Oppfordre alle gausdøler til aktiv innsats for nærmiljøet.
 Legge til rette for at Gausdal skal være et attraktivt tilflytningsområde.
 Videreutvikle et bredt samarbeid mellom innbyggere, politikere og administrasjon.

Eksterne lenker
 Hjemmeside Bygdalista i Gausdal
 Facebookside Bygdalista i Gausdal
 Valgprogram 2011 (PDF)

Politikk i Gausdal
Lokale politiske partier i Norge
Politiske partier etablert i 1995